Institut d'Estudis Occitans - Wikipèdia

# Institut d'Estudis Occitans

### Un article de Wikipèdia, l'enciclopèdia liura.

L'Institut d'Estudis Occitans (IEO) es una associacion culturala, lei de 1901, creada en 1945. A per tòca lo manten e lo desvolopament de la lenga e de la cultura occitanas per la direccion, l'armonizacion e la normalizacion de totes los trabalhs que pertòcan la cultura occitana dins son ensemble.

L'IEO es organizat en seccions regionalas, seccions departamentalas o cercles locals que s'espandisson dins l'ensemble de l'espaci occitan.

En mai d'aquò, diferents sectors o associacions afiliadas o membres de l'IEO s'ocupan d'activitats especificas.

L'IEO es una associacion lei de 1901 reconeguda d'utilitat publica (1949) e joinesa e educacion populara (1986).

## [Modificar] Las seccions regionalas

### [Modificar] IEO Lemosin

- 2 chamin de la Codercha

19510 MAS SEREN ieo.lemosin@free.fr

- contacte : Joan-Maria Caunet, director de l'IEO Lemosin

l'IEO Lemosin recampa las activitats de l'IEO dins los departaments de Cruesa, de la Nauta Vinhana e de Corresa.

### [Modificar] IEO Lengadòc

- centre regional de difusion : Lo Camèl

BP 4040 34545 BESIÈRS Cedex

- contacte : Jòrdi Peladan

4 rue des Mésanges 30000 NIMES tel. 04 66 64 17 99

### [Modificar] IEO Provença

- OSTAU DE PROVENÇA

Pargue Jordan 8bis, avenguda Jules Ferry 13100 AIS de PROVENÇA
http://c-oc.org/ieo/provenca

- l'IEO Provença, seccion regionala de l'IEO, se sona oficialament CREO Provença (Centre Regionau d'Estudis Occitans Provença).
- contacte : Joan Saubrement (president)

jrpi@club-internet.fr

### [Modificar] IEO Miègjorn-Pirenèus

- IEO Miègjorn-Pirenèus
- contacte : Miquèu Taiac (president)

MTAYAC@aol.com

### [Modificar] IEO Aquitània

sèti social :

- 3 bis avenue du Vallon

33600 PEÇAC

- contacte : Olivier Sirgue (president)

## [Modificar] Sectors e associacions afiliadas

### [Modificar] IEO-IDECO sector edicion-difusion de l'IEO

L'IDECO es lo sector edicion e difusion de l'Institut d'Estudis Occitans.
Basat a Puèglaurenç, l'IDECO assegura d'un costat l'edicion de libres en occitan o sus la lenga e la cultura occitanas – çò que representa a l'entorn de 80 % dels libres publicats en occitan – e, d'un autre costat, la difusion de la màger part de la produccion culturala occitana.

### [Modificar] EOE

Escòla Occitana d'Estiu de Vilanuèva d'Òlt (EOE)
L'Escòla Occitana d'Estiu es una associacion afiliada a l'IEO qu'organiza dempuei 1975 una setmana d'estagi sus la lenga e la cultura occitanas al mes d'agost, a Vilanuèva d'Òlt (departament d'Òlt e Garona). Dempuei un an, organiza en mai d'aquò un estagi d'ivèrn entre Nadal e lo Cap d'An a Germ, dins los Pirenèus, a costat de l'estacion d'esquí de Pèiraguda. L'EOE publica tanben una revisda, Camins d'estiu.

### [Modificar] UOE

Universitat Occitana d'Estiu de Nimes (UOE)
L'Universitat Occitana d'Estiu (UOE) es organizada cada an per la MARPOC e la seccion de Gard de l'IEO. Aquò es una setmana dedicada a la coneissença de la cultura occitana que se debana a Nimes pendent l'estiu. UOE

## [Modificar] Controvèrsias

L'IEO patiguèt qualques crisis long de son istòria. La mai aguda se passèt a la fin dels ans 1970 e a l'inici dels ans 1980, quand s'afrontèron doas tendéncies: una qualificada de "populista" qu'aviá pres lo poder, e una qualificada d'"universitària" menada per Robèrt Lafont. En 1981, la tendéncia "universitària", amb Robèrt Lafont, foguèt obligada de quitar l'IEO. Aquò faguèt desaparéisser gaireben completament las activitats de recèrca scientifica a l'IEO, que migrèron cap a d'organismes distints coma las universitats e l'Associacion Internacionala d'Estudis Occitans e, especialament en lingüistica, cap al Gidilòc e al Conselh de la Lenga Occitana. Totun, l'IEO a conservat fins a uèi un ròtle essencial dins lo domeni de l'animacion culturala e dins l'aculhença per defaut d'un grand nombre dels militants de la cultura occitana.

## [Modificar] Ligam

Sit oficial de l'IEO

Recuperat(ada) de "http://oc.wikipedia.org../../../i/n/s/Institut_d%27Estudis_Occitans_951d.html"

Categorias de la pagina: Associacion occitana • Occitan

##### Views

- Article
- Discussion
- Version actuala

##### Recercar

##### Autras lengas

- Català
- Español
- Français